อาการคือตอนแรกมีอาการเจ็บๆเหมือนเป็นแผล ไม่มีหัว ไม่มีหนอง เหมือนเป็นติ่งเนื้อบวมๆขึ้นก็เลยนึกว่าสิว ผ่านมาสี่ห้าวันอาการเจ็บทุเลา คงคิดว่าไอ้ติ่งเนื้อนี่คงค่อยๆหาย ค่อยๆยุบหายไป แต่นี่ผ่านมาสามเดือนกว่าแล้วค่ะ ขนาดไม่ยุบ กดแล้วเป็นก้อนแข็งๆ มีอาการเจ็บบ้างนิดๆ คิดว่าคงไม่ใช่สิวแล้วค่ะ เหมือนเป็นติ่งเนื้อมากกว่า อยากสอบถามคุณค่ะ ติ่ง/ตุ่มแบบนี้มันคืออะไรอ่าคะ อันตรายไหม ถ้าอยากเอาออกต้องทำยังไงคะ? ( มันอยู่ตรงบริเวณปีกจมูกแต่เป็นด้านในของรูจมูกค่ะ ตรงสีแดงที่วงกลมบริเวณค่ะ)ขอบล่วงหน้าค่ะ
สวัสดีค่ะ ตุ่มที่อยู่ในรูจมูก อาจเป็น1. ติ่งเนื้องอกธรรมดา (nasal polyp) เกิดจากเยื่อบุจมูกและเยื่อเนื้อใต้เยื่อบุมีการหนาตัวขึ้น จากการอักเสบเรื้อรังทั้งจากการติดเชื้อและจมูกอักเสบจากภูมิแพ้2. เนื้องอกธรรมดาชนิดต่างๆ เช่น squamous papilloma, hemangioma เป็นต้น3. มะเร็งในรูจมูก แต่ก้อนจะโตขึ้นเร็ว และมีอาการปวดหรือเจ็บแนะนำว่าหากยังคงมีตุ่มอยู่ในรูจมูก ควรไปพบแพทย์เฉพาะทางด้านหู-คอ-จมูก เพื่อตรวจดูลักษณะของตุ่ม ซึ่งอาจต้องมีการใช้เครื่องมือเข้าไปดูภายในช่องจมูกร่วมด้วย หากเป็นติ่งเนื้อหรือก้อนเนื้องอก ก็อาจจำเป็นต้องผ่าตัดออกค่ะ